**Asociația Divers** a derulat ca partener alături de Asociaţia Pakiv România (beneficiar), Asociaţia Amare Phrala, ADRU Pro Diversitatea București şi Mesogeiako Symvouleftiko Systema S.A. Athena în proiectul „Crearea şi funcţionarea structurilor de asistenţă axate pe ocuparea forţei de muncă – Centre de incluziune socială pentru persoanele de etnie romă”, POSDRU/96/6.2/S/62509, prin care a fost înființat **Centrul de Incluziune Socială pentru Persoanele de Etnie Romă – Centru** în Tîrgu Mureș (CISPER Centru Tg. Mureș). Scopul proiectului este de a facilita incluziunea persoanelor de etnie romă pe piața muncii și combaterea prejudecăților existente în societate față de persoanele de etnie romă.

Până în prezent CISPER Centru Tg. Mureș a desfășurat activități de informare, consiliere, plasare pe piața muncii pentru beneficiari din 22 comunități din județul Mureș având colaborări certificate prin acorduri de parteneriate cu 14 instituții publice și ONGuri din județul Mureș, Sibiu și Harghita.

În cadrul CISPER Centru Tg. Mureș timp de trei ani și-au desfășurat activitatea 6 experți cu program de lucru cu timp parțial de 2-6 ore/zi. Activitățile CISPER Centru Tg Mureș sunt susținute și de către cei 53 de voluntari, în majoritate tineri de etnie romă.

**În cadrul CISPER Centru Tg. Mureș:**

- au fost informate și consiliate 549 persoane, 57 persoane au fost plasate pe piața muncii.

- 40 de persoane au absolvit 2 cursuri de calificare în ocupațiile de lucrător social (720 ore) și cameraman-fotoreporter (1080 ore), toți cei 40 și-au găsit loc de muncă după absolvirea cursului, 3 chiar ca lucrători sociali și 1 cameraman-fotoreporter.

- a sprijinit un grup de inițiativă format din cadre didactice rome pentru a fonda o asociație cu scopul îmbunătățirii accesului și calității educației copiilor romi din județul Mureș.

- au fost organizate 3 conferinţe despre: Perspective  ocupaţionale ale romilor; Diseminarea rezultatelor primului an de proiect; Învățarea limbii rromani – importanță și metode.

- au fost derulate 6 campanii de informare și conștientizare în domeniul educației (2), sănătății (2) și ocupării (2) – Campaniile s-au finalizat prin câte o Conferință de închidere

**Unitatea Culturală** a promovat cultura romă prin 10 evenimente cultural artistice desfăşurate cu ocazia: Zilei Internațională a Romilor, 8 aprilie 2011 și 2012; Zilei Meșteșugarului Rom, 19 septembrie 2011; Zilei Lăutarului Rom, 9 octombrie 2011; Zilei Comemorării Victimelor Holocaustului, 26 ianuarie 2012; Zilei Portului și Dansului Tradițional Rom, 18 septembrie 2012;Ziua Studentului Rom: Balul bobocilor romi, 12 octombrie 2012;Sărbătoarea iernii la romi, 5 decembrie 2012; Ziua Internațională a romilor, 8 aprilie 2013;Spectacol dans - încadrulTârgului ONG-urilor, 11 mai 2013, respectiv prin 25 activități culturale al căror program se găsește [**AICI**](http://www.divers.org.ro/asociatia-divers/proiecte/cisper/unitate-culturala.html)și prin care sunt marcate momente culturale, dar și din istoria romilor pentru a combate prin informații și valori culturale prejudecățile existente față de romi în societate.

- 14 emisiuni TV, difuzate de către Televiziunea Târgu Mureș, documentare despre aspecte ale vieții comunităților rome din județul Mureș și ale conviețuirii interetnice ”De trei ori R”.

- s-a realizat și un [**curs online de limba rromani**](http://www.divers.org.ro/asociatia-divers/proiecte/cisper/curs-online.html) pentru începători la care s-au înscris un total de 356 de persoane dintre care 33 au finalizat cu succes cursul.

**În prezent CISPER Centru Tg. Mureș**

continuă activitatea de consiliere profesională și medierea locurilor de muncă fiind acreditat în acest sens de către Ministerul Muncii, Familiei și Protecției Sociale.

Biroul de consiliere funcționează în Str. Bolyai Nr. 18 (în curte în spatele paravanului), programul cu publicul are loc în baza programărilor telefonice la numărul de telefon: **0265-311727.**

Consilierea se face exclusiv de către voluntarii asociației.